ΠΕΡΙΕΧΟΜΕΝΑ
ΑΠΟΦΑΣΕΙΣ
Αναγκαστική απαλλοτρίωση ακινήτου, για αρχαιολογικούς σκοπούς, επί των οδών Περιάνδρου 5 και
Δαιδάλου (ΟΤ 60110), στην περιοχή της Πλάκας,
Δήμου Αθηναίων, ΠΕ Κεντρικού Τομέα Αθηνών.
Κήρυξη ως αναδασωτέων, τριών (3) δημόσιων,
δασικού χαρακτήρα εκτάσεων, συνολικού εμβαδού 39.418,83 τ.μ., που βρίσκονται στην θέση
«Βορείως οικισμού Ξυλαγανής» της κτηματικής
περιοχής ΞΥΛΑΓΑΝΗΣ, Δ.Ε. Μαρώνειας του Δήμου
Μαρωνείας-Σαπών, Π.Ε. Ροδόπης.
ΑΠΟΦΑΣΕΙΣ
Αριθμ. 59012
(1)
Αναγκαστική απαλλοτρίωση ακινήτου, για αρχαιολογικούς σκοπούς, επί των οδών Περιάν-
δρου 5 και Δαιδάλου (ΟΤ 60110), στην περιοχή
της Πλάκας, Δήμου Αθηναίων, ΠΕ Κεντρικού Τομέα Αθηνών.
Η ΠΡΟΪΣΤΑΜΕΝΗ ΓΕΝΙΚΗΣ ΔΙΕΥΘΥΝΣΗΣ
ΟΙΚΟΝΟΜΙΚΩΝ ΥΠΗΡΕΣΙΩΝ ΤΟΥ ΥΠΟΥΡΓΕΙΟΥ
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ
Έχοντας υπόψη
1. τις διατάξεις:
α) του άρθρου 18 του ν. 3028/2002 «Για την προστασία
των Αρχαιοτήτων και εν γένει της Πολιτιστικής Κληρονομιάς» (Α’ 153),
β) του άρθρου 1 του ν. 2882/2001, όπως αυτό αντικαταστάθηκε με το άρθρο 168 του ν. 4512/2018 «Ρυθμίσεις
για την εφαρμογή των Διαρθρωτικών Μεταρρυθμίσεων
του Προγράμματος Οικονομικής Προσαρμογής και άλλες διατάξεις» (Α’ 5),
γ) της παρ. 3 του άρθρου 3, του ν. 2882/2001 «Κώδικας Αναγκαστικών Απαλλοτριώσεων Ακινήτων», όπως
τροποποιημένος ισχύει,
δ) του άρθρου 109 του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρ-
νησης, των κυβερνητικών οργάνων και της κεντρικής
δημόσιας διοίκησης» (Α’ 133),
ε) του π.δ. 83/2019 «Διορισμός Αντιπροέδρου της
Κυβέρνησης, Υπουργών, Αναπληρωτών Υπουργών και
Υφυπουργών» (Α΄ 121),
στ) του άρθρου 1 του π.δ. 70/2015 «Ανασύσταση των
Υπουργείων Πολιτισμού και Αθλητισμού…» (Α’ 114),
ζ) του π.δ. 4/2018 «Οργανισμός Υπουργείου Πολιτισμού και Αθλητισμού» (Α’ 7), όπως τροποποιημένος
ισχύει,
2. την υπ’ αρ. 24/27-8-2020 γνωμοδότηση του Κεντρικού Συμβουλίου Νεωτέρων Μνημείων,
3. την υπό στοιχεία ΟΔΑΠ/ΓΔ/ΔΟΠ/ΤΚΠΔΑΛ/1063/
3-2-2021 βεβαίωση πίστωσης του Οργανισμού Διαχείρισης και Ανάπτυξης Πολιτιστικών Πόρων (ΟΔΑΠ),
4. την υπό στοιχεία ΥΠΠΟΑ/46222/04-02-2021 ανακοίνωση, η οποία τοιχοκολλήθηκε στο κατάστημα του
Δήμου Αθηναίων (αποδεικτικό τοιχοκόλλησης: 4-2-2021)
και δημοσιεύθηκε στην Εφημερίδα «Ελεύθερος Τύπος»
με Αρ. Φύλλου: 3.275/8-2-2021,
5. το με Α/Α 3652 κτηματολογικό διάγραμμα (κλίμακας
1:200), μετά του επ’ αυτού κτηματολογικού πίνακα της
ΔΑΣΚ, αρμοδίως θεωρημένο,
6. το γεγονός ότι η εν λόγω απαλλοτρίωση εξυπηρετεί
αρχαιολογικούς σκοπούς, αποφασίζουμε:
Α. Κηρύσσουμε, για αρχαιολογικούς σκοπούς και
ειδικότερα για την αποτελεσματικότερη προστασία,
προβολή και ανάδειξη του κτιρίου «Οικία Κ. Παλαμά»,
την αναγκαστική απαλλοτρίωση ακινήτου, επί των
οδών Περιάνδρου 5 και Δαιδάλου (ΟΤ 60110), στην
περιοχή Πλάκας, του Δήμου Αθηναίων, ΠΕ Κεντρικού
Τομέα Αθηνών, Περιφέρειας Αττικής, έκτασης 307,91
τ.μ., όπως αυτό απεικονίζεται με τα στοιχεία: Τμήμα Α
ακινήτου 1 {1,2,3,25,20,21,22,23,24,1} στο με Α/Α 3652
κτηματολογικό διάγραμμα (κλίμακας 1:200), μετά του
επ’ αυτού κτηματολογικού πίνακα, της Διεύθυνσης Μελετών, Έργων, Αποτυπώσεων και Αξιοποίησης Ακίνητης
Περιουσίας του Οργανισμού Διαχείρισης και Ανάπτυξης
Πολιτιστικών Πόρων, θεωρημένο στις 15-01-2021 από
τον Προϊστάμενο της Γενικής Διεύθυνσης.
Β. Το ανωτέρω ακίνητο ανήκει κατά φερόμενη κυριότητα στην Μαρία Γεωργίου.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
25 Φεβρουαρίου 2021
ΤΕΥΧΟΣ  ΤΕΤΑΡΤΟ
Αρ. Φύλλου 84
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 84/25.02.2021
Η απαλλοτρίωση κηρύσσεται υπέρ του Ελληνικού
Δημοσίου/Υπουργείου Πολιτισμού και Αθλητισμού και
η δαπάνη βαρύνει τον Οργανισμό Διαχείρισης και Ανάπτυξης Πολιτιστικών Πόρων (ΚΑΕ 971951).
Γ. Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 12 Φεβρουαρίου 2021
Η Προϊσταμένη Γενικής Διεύθυνσης
Οικονομικών Υπηρεσιών
ΕΙΡΗΝΗ ΚΛΟΥΚΙΝΙΩΤΟΥ
Ι
Αριθμ. 1229
(2)
Κήρυξη ως αναδασωτέων, τριών (3) δημόσιων,
δασικού χαρακτήρα εκτάσεων, συνολικού εμβαδού 39.418,83 τ.μ., που βρίσκονται στην θέση
«Βορείως οικισμού Ξυλαγανής» της κτηματικής περιοχής ΞΥΛΑΓΑΝΗΣ, Δ.Ε. Μαρώνειας του
Δήμου Μαρωνείας-Σαπών, Π.Ε. Ροδόπης.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΜΑΚΕΔΟΝΙΑΣ - ΘΡAΚΗΣ
Έχοντας υπόψη:
1. Το «Σύνταγμα της Ελλάδος» παρ. 3 άρθρου 117
(Α΄ 120/2008).
2. Τον ν. 998/1979, «Περί προστασίας των δασών και
δασικών εν γένει εκτάσεων της Χώρας» (Α΄ 289) και ειδικότερα η παρ. 1 του άρθρου 38 και το άρθρο 41.
3. Τον ν. 998/1979 παρ. 3 άρθρου 70, όπως προστέθηκε
με την παρ. 2 του άρθρου 12 του ν. 2040/1992 «Ρύθμιση
θεμάτων αρμοδιότητας Υπουργείου Γεωργίας και νομικών προσώπων εποπτείας και άλλες διατάξεις» (Α΄ 70)
και αντικαταστάθηκε με την παρ. 15 του άρθρου 1 του
ν. 3208/2003, «Προστασία δασικών οικοσυστημάτων,
κατάρτιση δασολογίου, ρύθμιση εμπραγμάτων δικαιωμάτων επί δασών και δασικών εν γένει εκτάσεων και
άλλες διατάξεις» (Α’ 303).
4. Τις υπ’ αρ.160417/1180/8-7-1980, 182447/3049/
24-9-1980, 154659/24-5-1982 διαταγές του Υπουργείου
Γεωργίας.
5. Τις διατάξεις του ν. 3852/2010, «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης», και κυρίως τα άρθρα 6 και
280 (Α’ 87).
6. Το π.δ. 142/2010, «Οργανισμός της Αποκεντρωμένης
Διοίκησης Μακεδονίας και Θράκης» (Α’ 235).
7. Το ν. 4061/2012 «Διαχείριση και προστασία ακινήτων Υπουργείου Αγροτικής Ανάπτυξης και Τροφίμων -
Ρύθμιση εμπραγμάτων δικαιωμάτων και λοιπές διατάξεις
(Α΄ 66).
8. Το ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
Διαδίκτυο «Πρόγραμμα Διαύγεια» και άλλες διατάξεις»
(Α’ 112).
9. Τις διατάξεις των άρθρων 28 και 28Α του ν. 4325/
2015 (Α΄ 47) καθώς και την υπ’ αρ. 14138/15-5-2017
απόφαση του Υπουργού Εσωτερικών (ΥΟΔΔ 250  ΑΔΑ:ΩΩ09465ΧΘ7-ΗΜΞ) για το διορισμό του Συντονι-
στή.
10. Την υπ’ αρ. 35748/7-6-2017 απόφαση του Συντονιστή της Αποκεντρωμένης Διοίκησης Μακεδονίας-
Θράκης περί «Ανάθεσης άσκησης αρμοδιοτήτων σε
οργανικές μονάδες της Αποκεντρωμένης Διοίκησης
Μακεδονίας Θράκης και παροχής εξουσιοδότησης
υπογραφής πράξεων και εγγράφων “με εντολή Συντονιστή” στους προϊσταμένους των οργανικών μονάδων
της Αποκεντρωμένης Διοίκησης Μακεδονίας - Θράκης»,
σύμφωνα με την οποία, την παρούσα απόφαση υπογράφει «ο Συντονιστής της Αποκεντρωμένης Διοίκησης
Μακεδονίας - Θράκης» (Β΄ 1971).
11. Το υπ’ αρ. 68376/12-9-2013 έγγραφο της ΑΔΜΘ/
Γενική Διεύθυνση Δασών και Αγροτικών Υποθέσεων, με
το οποίο ορίζεται η διαδικασία έκδοσης απόφασης κήρυξης αναδασωτέων εκτάσεων.
12. Το γεγονός ότι, η έκταση που αναφέρεται στο θέμα
αποτελεί δημόσια δασική έκταση, που καταστράφηκε
από πυρκαγιά.
13. Το υπ’ αρ. 546/14-1-2021 έγγραφο της Διεύθυνσης
Δασών Ροδόπης, στο οποίο προτείνεται η κήρυξη της
έκτασης, που αναφέρεται στο θέμα, ως αναδασωτέας.
14. Το γεγονός ότι δεν προκύπτει δαπάνη για τον κρατικό προϋπολογισμό, αποφασίζουμε:
Κηρύσσουμε, ως αναδασωτέα, δημόσια δασικού χαρακτήρα έκταση, συνολικού εμβαδού τριάντα εννέα χιλιά-
δων τετρακοσίων δέκα οκτώ τετραγωνικών μέτρων και
ογδόντα τριών τετραγωνικών εκατοστών (39.418,83 τ.μ.),
που βρίσκεται στην θέση «Βορείως οικισμού Ξυλαγανής»
της κτηματικής περιοχής Ξυλαγανής, Δ.Ε. Μαρώνειας
του Δήμου Μαρωνείας-Σαπών, Π.Ε. Ροδόπης, η οποία
καταστράφηκε, λόγω πυρκαγιάς, που εκδηλώθηκε στις
08/09/2020, με σκοπό την προστασία, αποκατάσταση
της δασικής βλάστησης με φυσική ή τεχνητή αναδάσωση και τη διατήρηση του χαρακτήρα της, ως δασικής
έκτασης, για να αποκλεισθεί η χρήση της ανωτέρω έκτασης, για κάθε άλλο σκοπό.
Η ανωτέρω συνολική έκταση, που σημειώνεται στo
απόσπασμα χάρτη, κλίμακας 1:50.000 και αποτυπώνεται
στα (3) τοπογραφικά διαγράμματα, κλίμακας 1:2000 και
1:3000, μαζί με τις συντεταγμένες των κορυφών τους, οι
οποίες αναφέρονται στους πίνακες συντεταγμένων σε
σύστημα ΕΓΣΑ ’87, τα οποία συνοδεύουν και αποτελούν
αναπόσπαστο μέρος της παρούσας Απόφασης, έχει όρια:
ΒΟΡΕΙΑ: Ασφαλτόδρομος και αγροτικές καλλιέργειες
ΝΟΤΙΑ: Αγροτικός δρόμος και ασφαλτόδρομος
ΑΝΑΤΟΛΙΚΑ: Χωματόδρομος και αγροτικές καλλιέργειες
ΔΥΤΙΚΑ: Αναδασωτέα έκταση και αγροτικές καλλιέργειες.
Κατά της παρούσας απόφασης, επιτρέπεται η υποβολή αίτησης ακύρωσης στο Τριμελές Διοικητικό Εφετείο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 84/25.02.2021
Θεσσαλονίκης, (άρθρο 47 του ν. 3900/2010 (Α΄ 213),
μέσα σε προθεσμία εξήντα (60) ημερών, η οποία αρχίζει
από την επομένη της δημοσίευσής της, άρθρο 46 του
π.δ. 18/1989 (Α΄ 8).
Επίσης, κατά της παρούσας απόφασης, επιτρέπεται η
υποβολή αίτησης ανάκλησης ή τροποποίησης προς τον
οικείο Συντονιστή της Αποκεντρωμένης Διοίκησης από
οποιονδήποτε έχει έννομο συμφέρον, σύμφωνα με τις
διατάξεις της παρ. 3 του άρθρου 35 του ν. 4280/2014 και
της παρ. 4 του άρθρου 44 του ν. 998/1979.
Με την απόφαση αυτή δεν προκαλείται καμιά δαπάνη,
σε βάρος του Κρατικού Προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 84/25.02.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 84/25.02.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 84/25.02.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 84/25.02.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 84/25.02.2021
Η απόφαση αυτή να δημοσιευθεί στην Εφημερίδα της Κυβερνήσεως.
Θεσσαλονίκη, 11 Φεβρουαρίου 2021
Ο Συντονιστής Αποκεντρωμένης Διοίκησης
ΙΩAΝΝΗΣ ΣAΒΒΑΣ

[Source: 20210400084.pdf | Tokens: 8655]